VS001161
Datum: 1997-11-06T01:00:00.000+01:00
datum_sodbe_i_stopnje: 2001-05-16T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice - poškodbe skočnega sklepa in stopala in njihove posledice
fischer: hudi primeri
odskodnina: 11350000 SIT
opombe: II Ips 91/2003. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 65 do 70 let

Upokojenec.

## Škodni dogodek

Poškodoval se je v prometni nesreči.

## Poškodba

Zlom stegnenice v predelu kolena in zlom treh stopalnic ter prsnice levega palca na stopalu. Med zdravljenjem je prišlo do vnetja leve stegnenice z odmrlimi deli kosti in posledično negibljivostjo levega kolena.

## Telesne bolečine

5000000 SIT Hude 15 dni, srednje hude 5 mesecev, lahke so trajno prisotne, le občasno nekoliko popustijo.

#### Hospitalizacija

7-krat dalj časa trajajoča hospitalizacija; številni operativni posegi.

#### Rehabilitacija

Dolgotrajna fizioterapija;

#### Nevšečnosti med zdravljenjem

Visoke doze RTG sevanja, številna zdravila proti bolečinam; pri hoji je dalj časa uporabljal obe bergli.

## Strah

500000 SIT Nekajurni hud primarni strah za življenje takoj po nezgodi in nekajurni hud strah pred vsako od sedmih operacij. Sekundarni strah za izid zdravljenja srednje intenzivnosti je trajal 6 mesecev in nato lažje stopnje še 15 mesecev. Stalna zaskrbljenost zaradi možnega poslabšanja stanja poškodovane noge.

## Zmanjšanje življenjske aktivnosti

5500000 SIT 20-odstotno ZŽA. Tožnik je moten pri hoji in pri gibanju nasploh zaradi praktično negibljivega kolenskega sklepa in deformacije levega stopala. Levo koleno tako predstavlja le togo podporo pri hoji in mora pri hoji uporabljati bergle. Sposoben je le krajše hoje na krajše razdalje z berglami, v rokah lahko drži le lažje predmete, hoje po neravnem terenu in daljših razdalj ne zmore več, tudi ne zmore običajne hoje po stopnicah, ki jo obvlada le s težavo. Oviran je tudi v vsakdanjem življenju pri oblačenju in obuvanju, še posebno pa je moteča oviranost pri sedenju, ko mora držati levo nogo praktično iztegnjeno.

## Skaženost

350000 SIT Zaradi negibljivosti levega kolena ima šepajočo hojo in uporablja bergle. Ima tudi brazgotino na zunanji strani levega stegna in deformirano stopalo, kar je mogoče prikriti.

---

ZOR člen 200, 203